Diari Oficial de la Generalitat Valenciana


Sumari del DOGV 4876, del 04-11-2004 (2004/10505)

RESOLUCIÓ de 15 d'octubre de 2004, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa de la nova subestació transformadora de 132/20 kV denominada ST La Casella, situada al costat de la carretera CV-50 d'Alzira a Tavernes de la Valldigna, al terme municipal d'Alzira (València) i s'aprova el projecte d'execució. Expedient 2.230/2004.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4876

Data del DOGV
:   04-11-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/10637


Data del document
:   15-10-2004

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Alzira
    * subministrament d'energia elèctrica
    * empresa privada

RESOLUCIÓ de 15 d'octubre de 2004, del director general d'Energia, per la qual s'atorga a Iberdrola Distribución Eléctrica, SAU, l'autorització administrativa de la nova subestació transformadora de 132/20 kV denominada ST La Casella, situada al costat de la carretera CV-50 d'Alzira a Tavernes de la Valldigna, al terme municipal d'Alzira (València) i s'aprova el projecte d'execució. Expedient 2.230/2004. [2004/A10860]
  
Vist l'escrit presentat per Iberdrola Distribución Eléctrica, SAU, el 18 de setembre de 2003, davant del servici competent en matèria d'energia de València, en què sol·licita que se li concedisca l'autorització administrativa de la nova subestació transformadora de 132/20 kV denominada ST La Casella, situada al costat de la carretera CV-50 d'Alzira a Tavernes de la Valldigna, al terme municipal d'Alzira (València). Al mencionat escrit, s'adjuntaven dos exemplars de l'avantprojecte tècnic de l'esmentada instal·lació, firmats per l'enginyer industrial Ángel Fernández Álvarez i visats pel Col·legi Oficial d'Enginyers Superiors Industrials de la Comunitat Valenciana el 28 d'agost de 2003.
  
Vist l'escrit de 26 de febrer de 2004, continuació de l'anterior, presentat per la dita mercantil davant del mateix òrgan administratiu, en què sol·licita l'aprovació del projecte per a la construcció de la citada subestació transformadora. Al mencionat escrit s'adjuntaven dos exemplars del projecte tècnic, firmats per l'enginyer industrial Rafael Adobes Golfe i visats pel Col·legi Oficial d'Enginyers Industrials de la Comunitat Valenciana el 19 de gener de 2004, que desenvolupa i complementa l'avantprojecte abans citat, i descriu les característiques dels elements constitutius.
  
Vist que el dia 5 de desembre de 2003 es va publicar en el Butlletí Oficial de la Província de València l'anunci corresponent a la informació pública prevista en l'article 125 del Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica i a allò que s'ha preceptuat en el Decret 162/1990, de 15 d'octubre, del Consell de la Generalitat Valenciana, sobre impacte ambiental. D'acord amb la documentació que hi ha en l'expedient, no s'han presentat al·legacions a la mencionada sol·licitud dins del termini establit reglamentàriament.
  
Vist que, de conformitat amb el que establix el citat Reial Decret 1.955/2000, es va remetre a l'Ajuntament d'Alzira afectat per la instal·lació, una separata del projecte als efectes d'establir l'oportú condicionat tècnic. D'acord amb la documentació que hi ha en l'expedient no s'ha trobat per part de l'Ajuntament cap inconvenient per a l'aprovació, sense perjuí d'altres competències.
  
Vist l'informe tècnic favorable de 20 de setembre de 2004, emés pel Servici Territorial d'Energia de València.
  
Atés que, amb data 9 d'agost de 2004 (Registre d'Eixida 18.08.2004), la Conselleria de Territori i Habitatge va formular declaració d'impacte ambiental i la va estimar acceptable i els condicionants que s'arrepleguen en la part dispositiva de la present resolució.
  
Atés que, d'acord amb l'article 38 del Reial Decret 1.955/2000, les instal·lacions l'autorització de les quals se sol·licita constituïxen instal·lacions de distribució elèctrica.
  
Vist que Iberdrola Distribución Eléctrica, SAU, està inscrita definitivament en la secció 1a del Registre Administratiu de Distribuïdors, Comercialitzadors i Consumidors Qualificats, de la Direcció General de Política Energètica i Mines, del Ministeri d'Indústria, Turisme i Comerç.
  
Atés que, d'acord amb el projecte presentat, la finalitat sol·licitada és subministrar l'energia demandada per un complex industrial, i reforçar igualment el subministrament al municipi d'Alzira, a l'hora de disminuir l'actual nivell de càrrega de l'existent ST Alzira.
  
Atés que l'article 40.3 de la Llei 54/1997, de 27 de novembre, del Sector Elèctric, establix que les autoritzacions d'instal·lacions de la xarxa de distribució d'energia elèctrica seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.
  
Atés que la sol·licitud ha complit els tràmits establits en la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica.
  
Atés que la Direcció General d'Energia és competent per a la resolució del present expedient, d'acord amb el que disposa l'article 16 del Decret 118/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
  
Esta Direcció General d'Energia resol:
  
Primer
  
Atorgar a Iberdrola Distribución Eléctrica, SAU, l'autorització administrativa per a la construcció de les instal·lacions elèctriques de distribució corresponents a la nova subestació transformadora de 132/20 kV denominada ST La Casella, situada al costat de la carretera CV-50 d'Alzira a Tavernes de la Valldigna, al terme municipal d'Alzira (València), les característiques principals de la qual són:
  
Sistema de 132 KV esquema de simple barra seccionada amb capacitat per a cinc posicions, dos de línia, dos de transformador i seccionament de la barra.
  
Sistema de 20 KV esquema de simple barra partida tipus interior en cel·les d'aïllament a l'aire compost per vint-i-sis posicions, setze posicions de línia, dos de transformador, dos de servicis auxiliars, dos de bateries de condensadors, dos de mesurament, una unió i una de partició de barres.
  
Dos transformadors de potència trifàsics, de relació 132/20 kV-40 MVA cada un, amb les seues corresponents reactàncies trifàsiques limitadores de posada a terra. Per al subministrament dels servicis propis de la subestació s'instal·laran en intempèrie dos transformadors de servicis auxiliars de relació 20/0, 380-0, 220 KV i 250 kVA de potència cada un.
  
Pressupost: 1.500.500 euros.
  
Segon
  
Aprovar el projecte d'execució, i sotmetre'l a les condicions següents:
  
1. Les obres hauran de realitzar-se d'acord amb el projecte presentat amb les variacions que, si és el cas, se sol·liciten i autoritzen.
  
2. El termini de posada en marxa serà de 12 mesos comptadors a partir de la notificació de la present resolució.
  
3. El titular donarà compte de l'acabament de les obres al Servici Territorial d'Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions imposades en estes.
  
5. Condicions d'orde mediambiental
  
a) Una vegada efectuada la instal·lació es procedirà a l'arreplegada de material sobrant i es traslladarà a l'abocador autoritzat, i a la restauració a l'estat original de les zones afectades per mitjà de l'aportació de terra vegetal i la plantació d'espècies arbustives i herbàcies pròpies de la zona.
  
b) Si durant l'execució de les obres es produïra qualsevol troballa arqueològica, s'informarà del fet a la Direcció General de Política Lingüística i Patrimoni Cultural Valencià, de la Conselleria de Cultura, Educació i Esport, de forma immediata, i s'adoptaran mesures pertinents amb vista a la seua protecció i conservació, de conformitat amb el que preveuen els articles 63 i 65 de la Llei 4/1998, d'11 de juny, de la Generalitat Valenciana, del Patrimoni Cultural Valencià.
  
Contra la present resolució, que no posa fi a la via administrativa, podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.